कोरोना अपडेट: देश में 24 घंटों में 2,451 नए मामले, 54 मरीज़ों की मौत
दिल्ली: देश में कोरोना के बढ़ते संक्रमण से स्थिति लगातार गंभीर होती जा रही है | स्वास्थ्य मंत्रालय द्वारा आज शुक्रवार, 22 अप्रैल को जारी आंकड़ों के अनुसार देश आज लगातार तीसरे दिन भी कोरोना के दो हज़ार से ज्यादा यानी 2,451 नए मामले सामने आए हैं। देश में आज फिर सबसे ज़्यादा मामले दिल्ली से सामने आए है | दिल्ली में 24 घंटों में कोरोना के 965 मामले सामने आए है और एक्टिव मामलों की संख्या बढ़कर तीन हज़ार के करीब हो गयी है | दिल्ली में कोरोना के मामलो में बढ़ोतरी को देखते हुए, दिल्ली सरकार ने कोरोना के प्रोटोकॉल को सख्ती से पालन करने के निर्देश दिए है, साथ ही 18 साल से ऊपर के सभी लोगों के बूस्टर डोज मुफ्त देने का एलान किया है|
दिल्ली के साथ देश के दूसरे राज्यों में भी कोरोना के मामलो में लगातार बढ़ोतरी हो रही है | हरियाणा पिछले एक सप्ताह के भीतर कोरोना के मामलो में बहुत तेजी से वृद्धि हुई है | हरियाणा में पिछले 24 घंटों में कोरोना के 367 नए मामले सामने आए हैं जबकि एक सप्ताह पहले 170 नए मामले सामने आये थे | हरियाणा में अब एक्टिव मामलो की संख्या बढ़कर 1,441 हो गयी है | वही उत्तर प्रदेश में 24 घंटो में कोरोना के 205 नए मामले सामने आए है और एक्टिव मामलों की संख्या बढ़कर 980 हो गयी है |
साथ ही देश भर में बीते दिन कोरोना से 54 मरीज़ों की मौत हुई है | जिनमे से 48 मरीज़ों की मौत केरल में हुई और एक-एक मरीज़ की मौत दिल्ली, महाराष्ट्र, पंजाब, गुजरात, झारखण्ड और उत्तराखंड में हुई है | हालांकि इस बीच देश भर में कोरोना से पीड़ित 1,589 मरीज़ों को ठीक किया गया है। और एक्टिव मामलों में आज 808 मामलों की बढ़ोतरी हुई है |
देश में अब कोरोना संक्रमण के मामलों की संख्या बढ़कर 4 करोड़ 30 लाख 52 हज़ार 425 हो गयी है। जिनमें से अब तक 5 लाख 22 हज़ार 116 लोगों की मौत हो चुकी है। वहीं देश में कोरोना से पीड़ित 98.75 फ़ीसदी यानी 4 करोड़ 25 लाख 16 हजार 68 मरीज़ों को ठीक किया जा चुका है। और एक्टिव मामलों की संख्या बढ़कर 0.03 फ़ीसदी यानी 14 हज़ार 241 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 87 करोड़ 26 लाख 26 हज़ार 515 डोज दी जा चुकी हैं। जिनमें से 18 लाख 3 हज़ार 558 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 38 लाख 25 हज़ार 991 सैंपलों की जांच की जा चुकी है। जिनमें से 4 लाख 48 हज़ार 939 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,451 नए मामले दर्ज किए गए हैं। जिनमें दिल्ली से 965 मामले, हरियाणा से 367 मामले, केरल से 332 मामले, उत्तर प्रदेश से 205 मामले, महाराष्ट्र से 179 मामले, कर्नाटक से 100 मामले, मिज़ोरम से 91 मामले, तमिलनाडु से 39 मामले, पश्चिम बंगाल से 26 मामले, पंजाब से 21 मामले, गुजरात से 19 मामले, तेलंगाना से 17 मामले, मध्य प्रदेश से 15 मामले, राजस्थान से 14 मामले और हिमाचल प्रदेश से 11 मामले सामने आए हैं।
साथ ही, ओडिशा से 9 मामले, झारखण्ड से 7 मामले, उत्तराखंड और चंडीगढ़ से 6-6 मामले, गोवा से 4 मामले, छत्तीसगढ़ से 3 मामले, बिहार और मणिपुर से 2-2 मामले और एक मामला आंध्र प्रदेश से सामने आया है | बीते दिन असम, पुडुचेरी, त्रिपुरा, मेघालय, अरुणाचल प्रदेश, सिक्किम, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva